Justin II

Justin II (vèrs 520 - 5 d'octòbre de 578, Constantinòble) es un emperaire bizantin que reinèt dau 15 de novembre de 565 au 5 d'octòbre de 578. Succediguèt a Justinian (527-562) e foguèt remplaçat per Tibèri II Constantin (578-582). Son rèine foguèt un periòde de dificultats per l'Empèri marcat per l'invasion d'Itàlia per lei Lombards, per la pèrda dei conquistas realizadas dins la peninsula Iberica e per lo començament d'una lònga guèrra còntra lei Sassanidas. Per faciar aqueleis atacas, Justin II assaniguèt la situacion financiera de l'Empèri e assaièt, sensa succès, de reglar lei tensions religiosas entre monofisitas e ortodòxs. Pasmens, perdiguèt pauc a cha pauc sa santat mentala. En 578, fisèt la regéncia a sa femna, Sòfia, e au còmte deis excubitors, Tibèri Constantin.

 Liames intèrnes 

 Justinian.
 Lista deis emperaires bizantins.

 Bibliografia 

 (fr) Cécile Morrisson (dir.), Le Monde byzantin, vol. 1 : L’Empire romain d’Orient (330-641), París, Presses universitaires de France, coll. « L’Histoire et ses problèmes », 2004.

 Nòtas e referéncias 

Categoria:Emperaire bizantin